Ζώνη ελεύθερου εμπορίου Ευρωπαϊκής Ένωσης - Ιαπωνίας δημιουργείται με την εμπορική συμφωνία που τίθεται σε ισχύ μεταξύ των δυο πλευρών έπειτα από πέντε χρόνια διαπραγματεύσεων.

Προβλέπεται η κατάργηση των δασμών στο διμερές εμπόριο σε μια αγορά 600 εκατομμυριών ανθρώπων, προωθεί τις επενδύσεις και δίνει εγγυήσεις για την ασφάλεια και προστασία των πνευματικών δικαιωμάτων.

Για τον επικεφαλής οικονομολόγο της ING Ρόμπερτ Καρνέλ τα οφέλη είναι πολλαπλά: «Ένα από τα θέματα που διευθετεί η συμφωνία είναι ότι δίνει σφραγίδα ονομασίας προελεύσεως σε ορισμένα προϊόντα: δεν μπορεί κανείς να αρχίσει να φτιάχνει ιαπωνική φέτα ή ροκφόρ τα οποία προστατεύονται από δικαιώματα εντοπιότητας και αντιστρόφως δεν μπορεί να παραχθεί μια ευρωπαϊκή εκδοχή του ιαπωνικού kobe beef.»

Οι καταναλωτές αποκτούν πρόσβαση σε φθηνότερα εισαγόμενα προϊόντα, κυρίως τρόφιμα ενώ η κατάργηση των δασμών θα μειώσει τα κόστη και στα βιομηχανικά προϊόντα. Η συμφωνία εμπορίου Βρυξελλών - Τόκιο αφορά από πλευράς Ιαπωνίας το 94% των αγροτικών και βιομηχανικών προϊόντων και το 99% των εισαγόμενων στην Ευρωπαϊκή Ένωση.